Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Viime viikolla järjestettiin vuotuiseksi tapahtumaksi muodostunut -
perinteinen lippumarssi Jerusalemin vanhassa kaupungissa.
Tapahtuman teemana oli juhlistaa Jerusalem-päivää -
ja se sai arviolta 50 000 israelilaista marssimaan vanhakaupungin kaduille.
Poliisille se tiesi kiireistä päivää, sillä muslimikiihkoilijat, juutalaiset -
ja jopa useat toimittajatkin ottivat hyvinkin väkivaltaisesti yhteen -
kaupungin kapeilla kaduilla ja kujilla.
Marssi kulki perinteistä reittiään pitkin -
kaupungin keskustasta King George- ja Agron-katuja pitkin -
ennen jakaantumistaan kahteen osaan.
Miehet jatkoivat kulkuaan Damaskon portin ja muslimikorttelin läpi -
ja naiset Jaffa-portin läpi ennen kuin tapasivat jälleen läntisellä portilla.
Useat juutalaiset nuoret, jotka kantoivat Israelin lippuja, -
suuntasivat Damaskon portille jo ennen lippumarssia.
Alueella puhkesi tappeluja heidän, arabien ja poliisin välillä.
Juutalaisten ja muslimien välisistä tappeluista raportoitiin myös -
Vanhankaupungin muslimikorttelin alueella.
Pääministeri Benjamin Netanjahu puhui hallituksen järjestämässä -
seremoniassa Jerusalemin päivän kunniaksi -
nk. Ammuskukkulalla saman päivän iltana todeten: -
"Uhkauksista huolimatta ja myös niiden vuoksi, -
kehotin ihmisiä pitämään lippumarssin samaa perinteistä reittiä, -
kuten tavallisesti ja saman vanhan menettelyn mukaisesti."
Temppelivuorelle nousseet juutalaiset vierailijat -
kantoivat mukanaan Israelin lippuja ja lauloivat Hatikvaa, -
siten muistuttaen, että paikka on ennen muuta pyhä ja -
merkityksellinen juutalaisille, eikä niinkään arabeille ja muslimeille.
Paikalla olleiden islamistien raivoa nosti myös se, -
että jotkut osallistujista kantoivat myös suurta lippua, -
jossa oli luonnos juutalaisten tulevasta temppelistä, jossa oli teksti arabiaksi;
Jumalan universaali huone.
Uskonnollisesti äärilaidalla olevan Otzma Yehudit -puolueen johtaja -
Itamar Ben Gvir teki jälleen erittäin näkyvän kiertueen Temppelivuorella, -
ja kertoi medialle, että hän halusi näin osoittaa -
Israelin suvereniteettia alueella sekä juutalaisille, että muslimeille.
Näin siitäkin huolimatta, että aluetta pidetään erittäin arkana -
uskonnollisten tunteiden suhteen.
Ministeri Ben Gvir teki selväksi, -
että hänen vierailunsa tarkoitus oli lähettää poliittinen viesti.
"Me olemme täällä vastuussa", Ben Gvir julisti.
Hän myös ylisti poliisia siitä, -
että juutalaisten vierailu pyhään paikkaan oli nyt mahdollista.
Hänen mukaansa se osoittaa, kuka on vastuussa Jerusalemissa.
Kansallisen turvallisuuden ministeri Ben Gvirin edellinen vierailu -
melko pian astuttuaan virkaan tammikuussa, -
sai laajan tuomion arabimaailmalta -
ja jonkin verran vastustusta myös USA:lta.
Viikko sitten tapahtunut vierailu sai monet samoista maista esittämään -
hyvin kovasanaista retoriikkaa vierailun johdosta.
Palestiinalaishallinnon presidentti Abbasin tiedottaja -
Nabil Abu Rudeineh kutsui sitä -
räikeäksi hyökkäykseksi Al-Aqsa-moskeijaa vastaan.
Jordanian ulkoministeriö kutsui sitä provosoivaksi askeleeksi, -
joka tuomitaan, sekä vaaralliseksi ja mahdottomaksi eskalaatioksi.
Yhdysvallat puolestaan tuomitsi Ben Gvirin provosoivasta ja -
mieliä kiihottavasta kiertueesta uskonnollisesti kireällä paikalla.
Ulkoministeriön tiedottaja arvostelee tätä -
Israelin äärioikeistolaista ministeriä -
pyhän paikan politisoimisesta vierailulla, jonka tarkoituksena oli -
vain näyttää Israelin lihaksia ja voimaa ja politisoida paikan pyhyyttä.
"Olemme myös huolissamme Ben Qvirin tämänpäiväisestä -
provokatiivisesta vierailusta Jerusalemin Haram al Sharifille -
ja siihen liittyvästä kiihottavasta retoriikasta" -
Yhdysvaltojen ulkoministeriö totesi.
"Tätä pyhää tilaa ei pidä käyttää poliittisiin tarkoituksiin, -
ja kehotamme kaikkia osapuolia kunnioittamaan sen pyhyyttä."
Kuvaavaa on jälleen myös se, että Yhdysvallat käyttää -
Jerusalemista ja etenkin Temppelivuoresta, -
sen arabiankielistä nimeä Haram al-Sharif, eli Jalo Pyhäkkö.
Näin he tunnustavat paikan olevan pyhä ja merkityksellinen ensi sijassa -
islamilaiselle maailmalle, ei juutalaisille, -
joille se tosiasiassa kuuluu.
Palestiinalaisten presidentti Mahmud Abbas sanoi YK:n yleiskokouksen -
ensimmäisessä virallisessa Nakba-päivän tapahtumassa, -
että Israel valehtelee historiastaan kuten teki aikanaan Joseph Goebbels,
surullisen kuuluisa natsiajan propagandapäällikkö.
Se sai Yhdysvaltojen antisemitismilähettiläs -
Deborah Lipstadtin tuomitsemaan Abbasin puheet tuoreeltaan.
"Tällaiset, presidentti Abbasin rinnastukset Israelin historiaan ja -
natsipropagandisti Joseph Goebbelsin valheisiin loukkaavat syvästi -
holokaustin uhreja ja selviytyjiä." Lipstadt twiittasi.
"Nämä puheet ovat suorastaan kelvottomia erityisesti tänä aikana, -
jolloin antisemitistinen väkivalta lisääntyy kaikkialla maailmassa.
Tällaista retoriikkaa maailman ainoasta juutalaisvaltiosta -
on täysin mahdotonta hyväksyä" hän sanoi.
Vauhtiin päästyään Mahmud Abbas antoi kuitenkin palaa täydeltä laidalta.
Hänen mukaansa Iso-Britannia ja Yhdysvallat -
kantavat suoran moraalisen ja poliittisen vastuun -
Palestiinan kansan kokemasta katastrofista, -
jota he kutsuvat nimellä nakba.
Nämä kaksi maata osallistuivat kansamme muuttamiseen -
itsenäisistä kansalaisista viattomiksi uhreiksi, -
kun he yhdessä päättivät istuttaa vieraan kokonaisuuden -
historialliseen kotimaahamme -
omien kolonialistisien tarkoituksiensa mukaisesti.
Näin USA ja britit loivat Israelin valtion -
päästäkseen eroon omista juutalaisistaan.
Yrittäessään kirjoittaa tunnettua historiaa uusiksi, -
Abbas esitti väitteen, että huolimatta Israelin yrityksistä -
tehdä kaivauksia Al-Aqsa-moskeijan alla, -
he eivät ole löytäneet historiallisia tai arkeologisia todisteita, -
jotka osoittaisivat heidän läsnäoloansa Jerusalemin menneessä historiassa.
Lopuksi hän totesi, että palestiinalaispakolaisten kysymys -
on ehdottomasti ratkaistava ja että hän on itsekin pakolainen -
ja haluaisi niin mielellään palata syntymäkaupunkiinsa Safediin.
Yhdistyneiden kansakuntien yleiskokouksen salliessa -
puhealustan Mahmoud Abbasille ja hänen esittämille väitteilleen, -
Israelin pääministeri Benjamin Netanjahu sanoi, -
että juutalaiset ovat olleet Jerusalemissa jo tuhansia vuosia -
ja aikovat pysyä täällä vielä tuhansia vuosia.
"Abbasin valheellisten väitteiden mukaan, -
juutalaisilla ei ole historiaa Jerusalemissa eikä Temppelivuorella -
ja että Itä-Jerusalem on osa palestiinalaishallintoa" -
Netanjahu totesi. "Hänen tietoonsa pitäisi nyt saada se, -
että pidämme erityisen hallituksen kokouksen Jerusalemin kunniaksi -
Temppelivuoren juurella, sillä paikalla, jolle kuningas Salomo rakensi -
juutalaisten ensimmäisen temppelin.
Tuotakoon jälleen Abbasin huomioon se, että Jerusalem on -
ja pysyy Israelin historiallisen valtion sydämenä, -
sillä tällä paikalla sijaitsi Daavidin kaupunki jo 3000 vuotta sitten."
Pääministeri Netanjahu esitti vastaus- puheenvuoronsa Abbasille -
ministerikokouksessa, joka pidettiin Länsimuurin tunneleilla -
mainitun Jerusalem päivän kunniaksi viikko sitten.
Tuota päivää muistellaan Jerusalemin yhdistymisen ja -
vanhan kaupungin vapauttamisen kunniaksi -
kesäsodan yhteydessä vuonna 1967.
Samassa kokouksessa hallitus hyväksyi -
60 miljoonan shekelin lisäyksen budjettiin.
Se suunnataan kaupungin läntisen alueen infrastruktuurin, -
arkeologisten pyhien paikkojen ja koulutustoiminnan parantamiseksi -
seuraavien viiden vuoden aikana.
"Palestiinalaishallinto on keinotekoinen kokonaisuus, -
jonka on lakattava olemasta. Meidän pitää keskustella vakavasti -
Jordan-joen kahden rannan yhdistämiseksi." Näin kirjoitti -
viime viikolla ilmestyneessä Al Ghad-nimisessä päivälehdessä -
jordanialainen toimittaja ja mediavaikuttaja Malik Al-Athanmeh.
"Länsirannan on lakattava olemasta sellaisenaan, se on osa Jordaniaa."
Samassa artikkelissa hän arvostelee arabivaltioita siitä, -
että ne kieltäytyivät tunnustamasta Jordanian vuonna 1950 tekemää -
Länsirannan liittämistä osaksi Jordaniaa, ja toisaalta -
PLO:n tunnustamista Palestiinan kansan ainoaksi lailliseksi edustajaksi.
Länsiranta oli hänen mukaansa osa Jordanian valtakuntaa 19 vuoden ajan,
mutta että Arabiliitto vastusti alun perin tätä liittämistä.
Liitto hyväksyi kuitenkin lopulta tämän tosiasian ja -
myös YK tunnusti sen myöhemmin, mikä ei taas pidä paikkaansa.
Länsirannan liittäminen Jordaniaan -
olisi ollut vastoin YK:n päätöslauselmaa 181, -
mutta sen sijaan kaksi YK:n yksittäistä jäsenvaltiota hyväksyivät liittämisen.
Pakistan sekä Länsirannan että Itä-Jerusalemin osalta, -
ja Iso-Britannia vain Länsirannan osalta, -
joten kansainvälistä lainvoimaa ei kummassakaan tapauksessa ole.
Kirjoituksessa pahoitellaan myös sitä tosiasiaa, -
että Egyptin silloisen presidentin Nasserin -
pakkomielteinen pan-arabismi ja väärät sankariluulot -
veivät myös Jordanian ja Syyrian kesäsotaan, -
jossa nuo kaikki kolme maata menettivät alueita Israelille ja -
Jordania menetti sekä Länsirannan, että itäisen Jerusalemin.
Mainitun toimittaja Al-Athamnehin mukaan se, -
että Arabiliitto tunnusti PLO:n Palestiinan kansan -
ainoaksi lailliseksi edustajaksi ja joka vahvistettiin sittemmin -
Arabiliiton huippukokouksessa Rabatissa, Marokossa, -
oli merkittävä ja halveksittava teko.
Se heikensi sitä historiallista ja maantieteellistä todellisuutta, -
että Länsiranta on osa Jordaniaa.
Samassa kirjoituksessa toimittaja Al-Athamneh -
kutsui Palestiinan itsehallintoa keinotekoiseksi kokonaisuudeksi, -
jonka pitäisi lakata olemasta.
Hän väittää myös, että jordanialaisten pitäisi aloittaa neuvottelut -
todellisen ja aktiivisen palestiinalaisen kumppanin kanssa -
mahdollisuudesta yhdistää Jordanjoen kaksi rantaa, -
mikä hyödyttäisi molempia osapuolia.
Noin kuukausi sitten myös Israelin valtiovarainministeri Bezalel Smotrich -
kutsui Palestiinan itsehallintoa keinotekoiseksi -
ja sai koko maailman vihat päällensä.
Nyt kun jordanialainen toimittaja toteaa saman asian historialliseksi virheeksi,
se ei saa juuri minkäänlaista vastareaktiota Arabiliitolta, YK:lta, -
tai muiltakaan kansainvälisiltä toimijoilta.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.